cid:image002.png@01D72233.621E0510

***ภาพข่าวประชาสัมพันธ์***

**SCG Express ร่วมกับ SCGP เปิดโครงการ “Dream Box” กล่องเติมฝัน ปันให้น้อง**

**รีไซเคิลกล่องกระดาษใช้แล้ว เป็นของเล่น อุปกรณ์การเรียน ให้โรงเรียนที่ขาดแคลน**

**31 มีนาคม 2564, กรุงเทพฯ** – **บริษัท เอสซีจี ยามาโตะ เอ็กซ์เพรส จำกัด ร่วมกับ เอสซีจีพี เปิดตัวโครงการ “Dream Box” กล่องเติมฝัน ปันให้น้อง** เนื่องด้วยตลาดอีคอมเมิร์ซ มีการเติบโตอย่างต่อเนื่อง ส่งผลให้มีปริมาณการส่งพัสดุ จำนวนมาก ทำให้เกิดปัญหากล่องกระดาษล้นเมือง และ เพิ่มปริมาณขยะในชุมชน ในฐานะที่ เอสซีจี เอ็กซ์เพรส ผู้ให้บริการรับส่งพัสดุและสัมผัสกับกล่องกระดาษทุกวันเล็งเห็นถึงปัญหาดังกล่าว จึงร่วมกับ เอสซีจีพี **จัดเก็บกล่องกระดาษใช้แล้ว นำกลับเข้าสู่กระบวนการรีไซเคิล แปรรูปเป็นสมุดภาพระบายสี (เปียกปูน-ใบตอง) อุปกรณ์การเรียน และของเล่นกระดาษ** เพื่อเติมฝัน และสร้างสรรค์จินตนาการให้น้อง ๆ ในโรงเรียนที่ขาดแคลน

ขอเชิญชวนทุกท่านร่วมโครงการโดยส่งมอบกล่องพัสดุใช้แล้วให้ SCG EXPRESS ผ่านช่องทางดังนี้ 1.ฝากพนักงานรับพัสดุเมื่อใช้บริการเรียกรถเข้ารับที่บ้าน 2.ฝากพนักส่งพัสดุเมื่อพนักงานไปส่งพัสดุที่บ้าน 3.นำไปฝากที่จุดส่งพัสดุของ SCG EXPRESS ใกล้บ้าน ตั้งแต่ 1 เมษายน – 30 มิถุนายน 2564 สอบถามรายละเอียดเพิ่มเติมได้ที่ Call Center โทร. 02-239-8999